पाएं अपने शहर की ताज़ा ख़बरें और फ्री ई-पेपरडाउनलोड करें
राकेश कुमार | कोरोना वॉरियर
मैं राकेश कुमार, हायाघाट प्रखंड का बीडीओ हूं। मैं प्रखंड की 14 पंचायतों के सभी जनप्रतिनिधियों एवं आम जनों को कोरोना से बचाव के लिए हर समय जागरूक करने में तत्पर हूं। लोगों के प्यार एवं सहयोग से आज पूरी तरह स्वस्थ हूं। मुझे 24 जून, 2020 को बुखार, खांसी और कमजोरी होने लगी। बावजूद अपनी जिम्मेदारी निभाता रहा। 27 जून को कोरोना जांच कराई, तो रिपोर्ट पॉजिटिव आई। तब होम आइसोलेट हो गए और डॉक्टरी सलाह पर दवा एवं योग करते रहा। धैर्य एवं संयम से काम लिया। कुछ ही दिनों के बाद मैं पूरी तरह से स्वस्थ हो गया। पॉजिटिव की खबर मिलने के बाद कार्यालय में जितने भी कर्मी हमसे संपर्क में आए, उनकी भी जांच करवाए। एक-दो कर्मी भी पॉजिटिव पाए गए। सभी होम आइसोलेट हुए। कुछ दिनों के बाद सभी ठीक हो गए। जब मैं पॉजिटिव हुआ, तब मेरी पत्नी ने मेरा काफी सहयोग किया। दूरी बनाकर रहती हुई बच्चों एवं खुद का न सिर्फ ख्याल रखा, बल्कि मेरी देखभाल भी की। हालांकि कोरोना को हल्के में नहीं लें। अगर आप कोरोना पॉजिटिव होते भी हैं तो डरे नहीं, उसका डटकर मुकाबला करें और संयम से काम लें।
प्रस्तुति : निर्मल कुमार ठाकुर
अपने मन पर कोरोना को हावी नहीं होने दिया, फोन से अपना काम करते रहे
हम जब पॉजिटिव थे, उस समय गर्म दूध में हल्दी डालकर सुबह-शाम पीते रहे एवं काढ़े का भी सेवन किया। शरीर में इम्युनिटी पावर बढ़ाने के लिए दिन में दो बार आधे घंटे तक व्यायाम करता था। जब किसी चीज की जरूरत होती थी तो फोन कर मंगवा लेता था। आहार में तैलीय पदार्थ खाने में पूरी तरह प्रतिबंध लगा दिया। अपनी दिनचर्या में मैंने बहुत कुछ बदल दिया। रोज मोबाइल पर संगीत सुनकर अपने मन को बहलाता था। दिन में कई बार कहानियां एवं कविताएं लिख कर अपने मस्तिष्क को तंदुरुस्त रखता था। कुछ टाइम समय बचने पर अखबार पढ़ कर बाहरी खबरों की जानकारी भी लिया करता था। परिणाम मुझे सकारात्मक मिला। कोरोना पॉजिटिव होने के बाद भी मैं फोन से कार्यालय का कार्य करता। कार्यालय का काम करने से मेरे मन में बीमारी का ख्याल कम होता था। अपनी सोच और धैर्य से काम लेते हुए संक्रमण को मात दिया। सभी ने मुझे सहयोग दिया। खासकर डीएम साहब, एसडीओ साहब रोज हाल जानते रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva zho_Hant eng_Latn